Strijdomplein-slagoffers ná 30 jaar gedenk | Maroela Media
Carl Niehaus, woordvoerder van die MK-oudstrydersvereniging. Foto: @AfriNewsAgency/Twitter.com
Suid-Afrikaners bring Donderdag hulde aan die slagoffers asook die oorlewendes en hul naasbestaandes van die slagting wat Barend (Wit Wolf) Strydom 30 jaar gelede op Strijdomplein in Pretoria uitgevoer het.
Die 23-jarige Strijdom het op 15 November 1988 agt mense doodgeskiet, van wie sewe op die plein en een vooraf, en 16 mense beseer. Hy is ter dood veroordeel vir die moorde, maar oudpres. FW de Klerk het hom en nog 149 politieke gevangenes einde September 1992 vrygestel.
Die Umkhonto we Sizwe-oudstrydersvereniging sê in ŉ verklaring mede-Suid-Afrikaners wat verbind is tot “ŉ verenigde, nierassige en vreedsame Suid-Afrika”, sal by hulle aansluit wanneer hulle Donderdag deelneem aan ŉ herdenking en gedenkdiens.
“Dis hartseer dat dit lyk asof die geskiedenis tot dusver van die slagoffers vergeet het,” sê Carel Niehaus, woordvoerder van die MK-oudstrydersvereniging. “Vandag sal ŉ klein maar betekenisvolle herdenkingsgeleentheid wees wat dit [dié persepsie] wil begin verander.”
Die geleentheid begin na verwagting om 15:00 voor die Vroue-erfenismuseum, wat deel uitmaak van die Staatsteaterkompleks aan Lilian Ngoyiplein, soos Strijdomplein intussen herdoop is.
Niehaus sê vandag se gedenkdiens is die begin van ŉ projek om die slagoffers te gedenk wat sal uitloop op die bekendstelling van ŉ gedenkteken op 15 November aanstaande jaar.
Ek hoop Barend Strydom woon ook die verrigtinge by !!!!
Is Stydom en Strijdom dieselfde persoon of lees ek verkeerd?
J.G. Strydom plein
Ek wil met Ray saamstem. Indien Niehauss dan van mening is dit slagoffers vergeet is mag hierdie dan die begin wees van om onskuldige mense wat in ‘n aanval op ‘n Kerk ook gedenk mag word. Of is dit net lede van ander groeperinge wie se lewens nou gedenk gaan word omdat daar ‘n blanke by betrokke was.
Wat goed is vir die een is goed vir die ander.
Ag sies tog dis so hartseer….
Ek wonder of u ooit aan die kerkstraat bom slagoffers dink en die kranslegging doen……